|  |
| --- |
| **Јавна Установа**  **Бања „Дворови“**  **Д в о р о в и**  **И Н Ф О Р М А Ц И Ј А**  **о раду и пословању**  **за 2011 годину**  Дворови, март 2012 године |

**УВОДНЕ НАПОМЕНЕ**

Почело је случајно 1956. године, када су нафташи тражећи нафту јужно од Саве направили бушотину у Дворовима из које је са дубине од 1270 метара прокуљала врела минерална вода ( 75 ОC ) и почела неконтролисано да се излива.

Опрезни мјештани дали су топлу воду на анализу која је потврдила да се ради о минералној води значајних карактеристика у терапији реуматских обољења са јасно израженим минералним својствима.

Одмах се кренуло са изградњом купатила и бањског објекта са резервоаром за топлу воду која је морала природно да се хлади, јер је била претопла за директну употребу.

Покрај бањског објекта нешто касније, средином 1968 године израђен је и олимпијски базен са топлом водом, што је у то вријеме била ријетка и јединствена прилика у цијелој Босни и Херцеговини јер су купачи имали могућност да истински уживају при купању и одмору.

Касније је израђен ресторан „Стара бања“ садашњег назива „Извор“ непосредно код изворишта термоминералне воде. 1981 године израђен је мали дјечији базен.

Све до 1986 године објектима бање и комплексом од два базена управљала је Мјесна заједница Дворови, а од 1986 године оснива се Радна Организација „Бањско Рекреативни Центар“ Дворови, и од тада почиње плански развој бање у смислу изградње инфраструктуре и организационог дјеловања у туристичко – угоститељском смислу. У том периоду комплекс базена проширује се на пет, са спортским теренима, урађена су два тенис игралишта, адаптирани и проширени постојећи ресторани, урађена асвалтна стаза за пјешаке и бициклисте од Дворова до Бијељине, каја је на жалост касније узурпирана, те је урађена тзв. прва фаза хотела „Свети Стефан“.

Захваљујући тадашњем руководству долази до снажног прогреса у изградњи инфраструктуре и амбијента по коме је бања и данас препознатљива, тако да Дворови почињу да се разликују од типичног Семберског села и све више личе на бањско мјесто.

Ратна дешавања заустављају развој Бање, а послератни проблеми првенствено у наплати рачуна за пружене услуге, као и нерјешен статус Бање у систему Републичких капацитета здравствених мрежа Републике Српске доводе Установу у тежак финансијски положај.

Током 2007 године Установа успијева дефинитивно да изађе из финансијке кризе и нормализује пословање. Како је тренд успјешног пословања настављен и наредних година, рађени су планови даљег развоја првенствено за завршетак затвореног базена чиме би била комплетирана укупна понуда.Поплаве из децембра 2010, значајно су промјениле ситуацију и све планирано пролонгирале за наредни период.

Бања „Дворови“ је од марта 1994 године уписом у регистар код Основног суда у Бијељини по Рјешењу бр: Р: 1-157/94 организована као Јавна Установа са:

* Матичним бројем 1235966
* Шифром дјелатности 85141- Медицинска рехабилитација
* ЈИБ 4400367410003
* ПИБ 400367410003

Како су оснивачи Мјесна заједница и Скупштина Општине Бијељина, капитал је 100% државни и није био предмет власничке трансформације – тј. Приватизације по досадашњим Законима.

Имовином Ј.У. Бање „Дворови“ управља Управни одбор у саставу:

1. Лукић др. Влајко – предсједник
2. Перић Драгослав- замјеник предсједника
3. Спасојевић Драган – члан
4. Јовић – Николић др. Стојанка – члан
5. Рикић Миливоје – члан

Пословима руководи, заступа Ј.У. пред органима државе и другим правним лицима, располаже средствима:

* Лопандић Светислав, директор

У периоду: 01.01.-31.12.2011 Ј.У. Бања „Дворови“ је запошљавала просјечно 87 радника. На дан 31.12.2011. било је 76. радника у сталном радном односу.

**Број стално запослених радника по службама и квалификациона структура на дан 31.12.2011 године дата је у следећој табели**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р.бр. | Служба | НСС | КВ | ССС | ВКВ | ВШС | ВСС | **Укупно** |
| 1. | Медицински сектор | --- | --- | 11 | --- | 3 | 2 | **16** |
| 2. | Рецепција | --- | 1 | 1 | --- | 2 | 1 | **5** |
| 3. | Рест“Свети Стефан“ | 2 | 3 | 3 | --- | --- | --- | **8** |
| 4. | Рест.“Извор“ | 3 | 3 | --- | 1 | --- | --- | **7** |
| 5. | Кафе бар | --- | 1 | 1 | --- | --- | --- | **2** |
| 6. | Базен и објекти | --- | 1 | 3 | --- | --- | --- | **4** |
| 7. | Техн. и служ. одржавања | 4 | 5 | 3 | 1 | 1 | --- | **14** |
| 8. | Спр. и вешерај | 5 | 3 | 2 | --- | --- | --- | **10** |
| 9. | Управа | 1 | --- | 4 | 0 | 1 | 3 | **10** |
| **10.** | **УКУПНО** | **15** | **16** | **30** | **3** | **6** | **6** | **76** |

За период јануар – децембар исплаћена је нето плата у износу од: 588.649 КМ или просјечна 563 КМ по раднику.

**Преглед исплаћених плата у 2010 и 2011 години**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Р.бр | Мјесец | Бр.радника | | Нето плата | | Порез | | Доприноси | | Бруто плата | |
| 2010 | 2011 | 2010 | 2011 | 2010 | 2011 | 2010 | 2011 | 2010 | 2011 |
| 1. | Јануар | 88 | 82 | 38.606 | 46.503 | 1.243 | 5.167 | 17.570 | 25.450 | 57.420 | 77.120 |
| 2. | Фебруар | 88 | 82 | 40.522 | 46.488 | 1.298 | 5.165 | 18.440 | 25.441 | 60.260 | 77.094 |
| 3. | Март | 86 | 82 | 40.688 | 46.823 | 1.310 | 5.202 | 18.509 | 25.624 | 60.508 | 77.649 |
| 4. | Април | 85 | 83 | 40.373 | 46.469 | 1.318 | 5.163 | 18.383 | 25.430 | 60.074 | 77.062 |
| 5. | Мај | 92 | 89 | 42.735 | 49.952 | 1.334 | 5.550 | 19.431 | 27.337 | 63.501 | 82.839 |
| 6. | Јуни | 102 | 95 | 46.584 | 52.853 | 1.445 | 5.872 | 21.177 | 28.924 | 69.207 | 87.649 |
| 7. | Јули | 102 | 97 | 59.219 | 55.218 | 2.936 | 6.135 | 27.406 | 30.219 | 89.561 | 91.572 |
| 8. | Август | 105 | 97 | 57.370 | 55.030 | 2.790 | 6.114 | 26.526 | 30.116 | 86.686 | 91.260 |
| 9. | Септембар | 98 | 90 | 52.940 | 51.090 | 2.564 | 5.677 | 24.473 | 27.960 | 79.978 | 84.727 |
| 10. | Октобар | 92 | 88 | 53.490 | 49.105 | 2.651 | 5.456 | 24.754 | 26.873 | 80.896 | 81.434 |
| 11. | Новембар | 92 | 81 | 51.493 | 45.395 | 2.478 | 5.044 | 23.797 | 24.843 | 77.767 | 75.282 |
| 12. | Децембар | 90 | 76 | 46.280 | 43.722 | 2.226 | 4.858 | 21.388 | 23.927 | 69.895 | 72.507 |
|  | **Укупно** |  |  | **570.302** | **588.649** | **23.596** | **65.403** | **261.855** | **322.149** | **855.753** | **976.201** |

Како су крај пословне 2010 обиљежиле незапамћене полаве, логично је да је почетак ове године везан за санацију објеката од последица поплава и враћање исте у функцију, тако да у првом кварталу ове године неки објекти уопште нису радили док су други радили у импровизованим условима, што ће се свакако одразити на крајњи финансијски резултат.

Приземље хотела „Свети Стефан“ стављено у функцију 20.04.2011 када се у своје просторије враћа рецепција хотела. Тада су оспособљене и све просторије у приземљу за обављање физикалних терапија као и љекарске ординације и мини кафе бар.

Последњи са радом почиње ресторан „Извор“ и то 13.05.2011 године.

Сав тај период сви радници објеката који нису радили имали су пуну плату, а радили су на санацији објеката или су користили годишње одморе.

Установа приход стиче првенствено пружањем медицинских услуга у континуитету током цијеле године како амбулантних, тако и услуга стационарне медицинске рехабилитације како физичким лицима, тако и по склопљеним Уговорима са:

* Фондом здравственог осигурања Р.С.
* Министарством рада и борачко инвалидске заштите
* Фондом здравственог осигурања Брчко Дистрикта
* РиТе Угљевик
* Удружењем пензионера Р.С.
* Синдикатом телекома Р.С.
* Фондом солидарности Добој
* Удружењем цивилних жртава рата
* Удружењем РВИ Брчко Дистрикта
* Удружењем пензионера Брчко Дистрикта

Значајну ставку у оствареним приходима представљају и приходи од туристичко – угоститељске дјелатности:

* Приход од услуга смјештаја у дијелу хотела „Свети Стефан“
* Приход од базена са претећим угоститељским објектима
* Приходи од продаје производа и услуга од ресторана „Извор“ и ресторана у хотелу „Свети Стефан“

Извјештај о оствареним резултатима у пословању тј. Приходима и расходима те стању имовине у периоду: 01.01-31.12.2011 годинеу Ј.У. Бањи „Дворови“састављен је на основу података из Биланса успјеха и Биланса стања као и података за праћење рада запослених.

**Биланс успјеха**

|  |  |  |  |  |
| --- | --- | --- | --- | --- |
| Р.бр. | Елементи | 31.12.2010 | 31.12.2011 | Индех 4/3 |
| 1. | 2. | 3. | 4. | 5. |
| 1. | Прих. од продаје учинака | 1.303.201 | 1.077.337 | 82,67 |
| 2. | Приход од продаје робе | 151.036 | 132.821 | 87,94 |
| 3. | Прих.од активних учинака | 6.637 | 2.595 | 39,10 |
| 4. | Остали пословни приходи | 301.284 | 251.744 | 83,56 |
| I | Пословни приходи | 1.762.122 | 1.464.497 | 83,11 |
| II | Ост. прих. ( напл.отп.пот) | 69.957 | 36.035 | 51,51 |
| III | Финансијски приходи | 198 | 60 | 30,30 |
|  | УКУПНИ ПРИХ. ( I+II+III ) | 1.832.277 | 1.500.592 | 81,90 |
| 1. | Наб.вриј. прод.робе | 68.140 | 64.628 | 94,85 |
| 2. | Трошкови материјала | 268.150 | 251.754 | 93,89 |
| 3. | Тр. зарада и накн.зарада | 914.319 | 1.042.861 | 114,06 |
| 4. | Тр. произв.услуга | 106.459 | 126.881 | 119,18 |
| 5. | Трошкови резервисања | --- | --- | --- |
| 6. | Трошкови амортизације | 120.545 | 119.905 | 99,47 |
| 7. | Нематеријални трошкови | 45.919 | 50.512 | 110,00 |
| 8. | Трошкови пореза | 57.301 | 46.176 | 80,58 |
| I | Расх. редовне дјелатности | 1.580.833 | 1.702.717 | 107,71 |
| II | Остали расходи | 188.975 | 4.547 | --- |
| III | Финансијски расходи | 15.693 | 15.601 | 105,79 |
| IV | Расх.по осн. пр. реп. | --- | 2.905 | --- |
| V | Добитак прије оп. | 46.776 | --- | --- |
| VI | Порезни рас.пер. | 5.309 | --- | --- |
| **VII** | **НЕТО ДОБИТАК** | **41.467** | **---** | **---** |
| **VII** | **НЕТО ГУБИТАК** | **---** | **226.175** | **---** |

Анализирајући табелу биланса успјеха долазимо до података да су укупни приходи у 2011 мањи за ccа 18 %. у односу на исте у 2010 години.

Највећи дио прихода cca – 72 % чине приходи од продаје услуга , док приходи од продаје роба са 8,9 % учествују у укупним приходима.

Пословни приходи као најзначајнија ставка у укупним приходима мањи су за ccа 17 %. Основни разлози значајног смањења прихода су:

* Општа економска криза која резултира смањеном куповном моћи грађана и самим тим мањом потражњом за услугама које ми продајемо пошто су приоритет у потрошњи основне животне намјернице, те режијски трошкови
* Због санације објеката од последица децембарских поплава како је већ речено са пуним капацитетима кренуло се тек од маја 2011 године.
* Значајно смањење уговореног износа услуга амбулантне физикалне рехабилитације за цца 165.000 КМ, због отварања Центра Базичне рехабилитације у склопу Дома Здравља Бијељина и преузимања дијела нашег посла за 1 тим иако смо ми од 2002 године уговарали посао за два тима на бази броја становника за подручје регије Бијељина.
* Такође је Фонд здравственог осигурања Р.С. једностраном одлуком у децембру 2011 године смањио износе Уговорених средстава свим здравственим установама за 10% што на нивоу Установе износи цца-40.000 КМ. Свјесни ситуације у којој се налази комплетна држава, па и Ф.З.О. Р.С. а у име будуће сарадње наведену корекцију Уговора морали смо да прихватимо.

Што се тиче укупних расхода они су за cca 3% мањи у односу на 2010 годину.

Расходи редовне дјелатности су cca-8% већи односу на претходну годину.

Најзначајнију ставку у укупним расходима чине трошкови зарада од cca 60% укупних трошкова или 71,53 % пословних прихода и они су за 14 % већи у односу на 2010 из разлога што је дошло до повећања обавеза на исте, преласком обрачуна доприноса на бруто основицу и укидањем неопорезивог износа код пореза, што је повећало износ плаћених пореза и доприноса на годишњем нивоу цца-102.000 више у 2011 у односу на 2010 годину.

У 2011 није било повећања нето плата. Како је очигледно дошло до значајног смањења прихода уз симболично мање трошкове у односу на 2010 годину крајњи резултат у билансу успјеха је губитак у износу од: 226.175 КМ који ће највјероватније бити покривен из акумулиране добити претходне три године у изосу од: 267.315 КМ.

**Биланс стања и структура средстава**

**на дан 31.12.2011 године.**

|  |  |  |  |  |  |
| --- | --- | --- | --- | --- | --- |
| Р.бр. | Позиција | Стање 31.12.2010 | Стање 31.12.2011 | % | Индех 4/3 |
| 1. | 2. | 3. | 4. | 5. | 6. |
| 1. | Нематеријална улагања | 251.876 | 251.876 | 3,90 | 100,00 |
| 2. | Земљиште | 2.662.557 | 2.662.557 | 40,90 | 100,00 |
| 3. | Грађевински објекти | 3.156.096 | 3.107.214 | 47,70 | 98,45 |
| 4. | Постројења и опрема | 95.787 | 106.231 | 1,60 | 110,90 |
| 5. | Аванси и нека. | 72.944 | 72.944 | 1,10 | 100,00 |
| I | Стална имовина | 6.239.260 | 6.201.051 | 95,20 | 99,39 |
| 6. | Залихе | 15.088 | 15.276 | 0,20 | 101,25 |
| 7. | Купци | 265.658 | 215.426 | 3,30 | 81,09 |
| 8. | Друга потраживања | 103.171 | 67.382 | 1,00 | 65,50 |
| 9. | Крат. кредити у земљи | 2.473 | 2.662 | 0,10 | 107,64 |
| 10. | Готовина | 111.508 | 1.897 | 0,10 | --- |
| 11. | Акт.врем.разграничења | 6.932 | 6.668 | 0,10 | 96,19 |
| II | Текућа имовина | 504.830 | 309.311 | 4,80 | 61,27 |
|  | **Пословна актива ( I+II )** | **6.744.090** | **6.510.362** | **100** | **96,50** |
|  |  |  |  |  |  |
| 1. | Основни капитал-држав. | 408.299 | 408.299 | 6,30 | 100,00 |
| 2. | Ревалоризац. резерве | 954.490 | 954.490 | 14,70 | 100,00 |
| 3. | Резерве из добитка | 4.438.337 | 4.438.337 | 68,20 | 100,00 |
| 4. | Нерас. доб.из ран година | 225.849 | 267.315 | 4,10 | 100,00 |
| 5. | Добитак тек.године | 41.467 | --- | --- | --- |
| 6. | Губитак текуће године | --- | 226.115 | 3,90 | --- |
| **I** | **Капитал** | **6.068.442** | **5.842.266** | **89,70** | **96,27** |
|  |  |  |  |  |  |
| 7. | Дугорочни кредити | 57.533 | 14.697 | 0,20 | 25,55 |
| 8. | Остале дугорочне обавезе | 13.700 | 5.516 | 0,10 | 40,26 |
| 9. | Кратк. финнс. обавезе | 46.427 | 71.899 | 1,10 | 154,86 |
| 10. | Примљени аванси | 10.000 | 3.880 | 0,10 | 38,80 |
| 11. | Добављачи | 156.295 | 196.837 | 3,00 | 125,94 |
| 12. | Обав. за зар.и накн.зарада | 336.376 | 354.636 | 5,40 | 105,43 |
| 13. | Друге обавезе | 12.612 | 13.919 | 0,20 | 110,36 |
| 14. | Порез на додату вриј. | 1.279 | 748 | --- | 58,48 |
| 15. | Остав.за ост.пор,и допр. | 37.834 | 1.102 | 0,10 | 2,91 |
| 16. | Обав. за порез на доходак | 2.813 | --- | --- | --- |
| 17. | Пас.врем.разграничења | 779 | 4.862 | 0,10 | --- |
| **I** | **Обавезе** | **676.648** | **658.095** | **10,30** | **98,74** |
|  | **Пасива ( I+II )** | **6.744.090** | **6.510.362** | **100%** | **96,53** |

Анализирајући табелу биланса стања закључујемо да у структури сталних средстава највећу ставку чине стална имовина са 95,29 % док текућа имовина чини преосталих 4,80 % активе.

У структури пасиве учешће капитала је 89,70 % док обавезе чине 10,30 % структуре пасиве. Дугорочне обавезе чине 3 % укупних обавеза, док су краткорочне преосталих 97 %.

У структури краткорочних обавеза највећу ставку исказано збирно чине неизмирене обавезе за зараде, те порезе и доприносе на исте од 53,10 %, а чине их обавезе за неисплаћене бруто зтв. старе плате из 2000,2001,2002 и 2003 године и рјешаваће се договорно унутар Установе, те обавезе за плату за децембар 2011 године која је исплаћена у јануару 2012. године, док су износи осталих ктраткорочних обавеза прихватљиви и не угрожавају ликвидност Установе. Значајно је поменути да без обзира на губитак у билансу за 2011 годину није дошло до повећања укупних обавеза, нити је угрожена ликвидност у пословању.

**Подаци о физичком обиму пружених услуга**

**Број реализованих Б.О. дана, амбулантних прегледа**

**и третмана по годинама**

|  |  |  |  |  |
| --- | --- | --- | --- | --- |
| Р.бр. | Година | Број оств.БО дана | Бр. амбул.прег. | Број пац. на амб.третману |
| 1. | 2009 | 10.229 | 6.643 | 2.998 |
| 2. | 2010 | 11.613 | 6.453 | 2.951 |
| 3. | 2011 | 9.721 | 6.201 | 2.469 |

Kако се из наведене табеле види у 2011 години дошло је до смањења како броја Б.О. дана , тако и амбулантних прегледа и броја пацијената на амбулантном прегледу.

Велики проблем за Установу свакако представља и немогућност наплате свих пружених услуга по датим упутницама од Фонда здравственог осигурања Р.С. У наредној табели дајемо преглед Уговорених, пружених и наплаћених услуга амбулантне физикалне рехабилитације са Фондом Здравственог осигурања Р.С.

**Преглед уговорених, наплаћених и пружених услуга**

**амбулантне физикалне рехабилитације са Ф.З.О. Р.С.**

|  |  |  |  |  |
| --- | --- | --- | --- | --- |
| Р.бр. | Година | Угов. и наплаћено | Вриј.извр.услуга | Вриј.беспл.пр.усл. |
| 1. | 2002 | 111.000 | 169.217 | 58.217 |
| 2. | 2003 | 111.000 | 120.674 | 9.674 |
| 3. | 2004 | 102.200 | 156.092 | 53.892 |
| 4. | 2005 | 132.900 | 158.855 | 25.955 |
| 5. | 2006 | 192.259 | 237.096 | 43.837 |
| 6. | 2007 | 222.248 | 337.697 | 115.449 |
| 7. | 2008 | 244.473 | 385.894 | 141.421 |
| 8. | 2009 | 335.664 | 432.210 | 96.549 |
| 9. | 2010 | 322.320 | 457.756 | 135.436 |
| 10. | 2011 | 175.952 | 382.064 | 206.112 |
|  | **УКУПНО** | **1.950.016** | **2.837.555** | **886.539** |

Из наведене табеле се види да смо током свих ових година пружали знатно више услуга у односу на Уговорене и наплаћене, а због поменуте корекције Уговора за – 10% у децембру 2011 за ову годину смо 124 % премашили лимит уговорених услуга Ц.Б.Р., а још драстичнија ситуација је код стационарног лијечења гдје је ниво признатих услуга за cca **150.000 КМ** мањи од износа пружених услуга,а те услуге имајући у виду да пацијенти леже и хране се у Установи логично производе знатно веће трошкове.

**Приказ физичког обима пружених услуга по годинама**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Р.бр. | Година | Тур. пансион | | БО дан | | Прол. ноћење | | Укупно | |
| Посј. | Ноћ. | Пац. | БО | Гости | Ноћ. | Гост/пац | ноћ. |
| 1. | 2009 | 857 | 1933 | 877 | 10.229 | 358 | 560 | 2.092 | 12.722 |
| 2. | 2010 | 624 | 1.254 | 895 | 11.613 | 401 | 658 | 1.920 | 13.525 |
| 3. | 2011 | 327 | 753 | 750 | 9.721 | 186 | 278 | 1.396 | 12.614 |

Из приказане табеле се види да је смањен физички обим свих услуга.

**Преглед продатих улазница за базен и приход од базена по годинама**

|  |  |  |  |  |  |  |  |
| --- | --- | --- | --- | --- | --- | --- | --- |
| Р.бр. | Година | Улазнице | | | Приход | | |
| Ул.за одр. | Ул.за дјецу | Ук. улазн. | Прих.ул | Прих од прат. сад | Укупни  приходи |
| 1. | 2009 | 45.089 | 22.011 | 67.090 | 226.718 | 136.253 | 362.971 |
| 2. | 2010 | 49.012 | 17.838 | 66.850 | 224.833 | 124.708 | 349.541 |
| 3. | 2011 | 45.358 | 15.517 | 60.875 | 264.452 | 124.441 | 388.893 |

Из наведене табеле се види да је број продатих улазница за 10 % мањи у односу на претходну годину, али незнатним повећањем цијене улазница, успјело се премашити остварени приход у односу на прошлогодишњи. Нажалост то је испод очекиваног пошто је вријеме било доста нестабилно и сезона је каснила, тако да је то умногоме утицало на број продатих улазница и остварени приход.

Вриједне помена у 2011 години свакако су и активности везане за преговоре са предузећем „Јадран – Нафтагас“ Д.О.О. Бања Лука чији је оснивач „Нис Гаспром –нафт“ И „Нефтегазинкор“ око евентуалне продаје земљишта тзв. „Трњачић“ и на њему лоциране бушотине ДВ-1 која је у власништву Ј.У. Бање „Дворови“ у Дворовима.

Због у погледу понуђене цијене веома неприхватљиве понуде иако под великим притиском од стране Министарства за рударство и Енергетику ( које је „Јадран – Нафтагасу“ Д.О.О. Бања Лука издало концесију за истраживање нафте и гаса на подручју цијеле Р.С. ) и закључка Скупштине Општине до реализације купо- продаје није дошло, те је наведена имовина и даље у власништву Установе.

Надаље „Јадран – Нафтагасу“ Д.О.О. је дозвољено те је извршио испитивање бушотине на нафту и гас, а та испитивања су потврдила да нема економски исплативих количина истих.

У току радова „Јадран – Нафтагас“ је насуо приступни пут ка бушотини, очистио земљиште и бушотину те након завршетка радова исту затворио са три цементна чепа.

И ова најновија испитивања су потврдила да је:

* дубина зацијевљене бушотине 1.222 метра
* температура воде 710C
* самоизлив 20 л у секунди

што јасно показује да је то потенцијал у који је вриједно улагати, а обзиром да је пословодство Установе успјело да очува власништво над истим и обезбједи концесију на експоалацију поменуте термалне воде, за Бању је то свакако и велико богатство и одређена економска сигурност.

**На крају констатујемо:**

* Да је иза нас једна веома тешка пословна година, те да на почетку исте заокупљени санацијом последица од поплаве нисмо ни били свјесни колико ће се то одразити на укупно пословање.
* Да се тешка ситуација и економска криза у Држави и те како осјећа и у нашој Установи, али да се пословодство бори да одржи ликвидност и још увијек успијева да измирује обавезе у прописаним роковима почев од редовне исплате плате, те уплате пореза и доприноса на исте, уплате обавеза према Управи за индиректно опорезивање до 10 у мјесецу као и обавеза по основу осталих пореза, накнада и такси.

Март, 2012

Директор

Лопандић Светислав

**Начелник општине Бијељина прихватио је Извјештај о раду и пословању ЈУ Бања “Дворови” Дворови и Програм рада за 2012. годину, те га прослеђује Скупштини општине на разматрање и усвајање.**

**НАЧЕЛНИК ОПШТИНЕ**