**Јавна Установа**

**Бања „Дворови“**

**Д в о р о в и**

**ПРОГРАМ РАДА**

**Ј.У. БАЊА „ДВОРОВИ“**

**ЗА 2012 ГОДИНУ**

**Дворови, Март 2012 године**

**УВОДНЕ НАПОМЕНЕ**

Јавна Установа Бања „Дворови“ Дворови је Установа од ширег друштвеног интереса и доходак стиче првенствено пружањем услуга у виду медицинске рехабилитације и туристичко-угоститељске дјелатности тако да нажалост није буџетски корисник нити Општинског, нити Републичког буџета иако пружа медицинске услуге у такозваном терцијалном облику здравствене заштите за осигураонике Општине Бијељина, нити се третира као здравствена Установа иако има комплетна такозвана два тима медицинског особља за пружање поменутих услуга за око 150.000 становника са подручја Семберије, Мајевице и Посавине.

Уважавајући све напријед наведено пред Јавном Установом Бањом „Дворови“ стоје реалне могућности да у новим измјењеним условима привређивања оствари Програм рада, а што ће искључиво зависити од сваког запосленог у Установи који буде спреман на почетно самоодрицање и залагање на радном мјесту водећи при том рачуна о средствима рада и робама као и о свом личном раду.

Морамо напоменути да у остваривању програма рада велики утицај има искориштење љетње туристичке сезоне ( која је веома кратка ) , односно броја сунчаних дана јер Установа добар дио прихода остварује у том периоду.

Такође велики значај за остваривање планираног има и окружење, економска политика, привредно планирање развоја како на локалном, тако и на Републичком нивоу.

Да би реална шанса била и економска стварност, неопходно је одредит циљеве којим се мора одредити пословна политика, а затим према њима и мјере и начин за њихово остварење, услове по којима је могуће радити, те се овим Програмом утврђује:

1. Циљеви пословања
2. Циљеви и задаци за развој и пословање
3. Начин стицања дохотка

**1.ЦИЉЕВИ ПОСЛОВАЊА**

Основни циљеви у пословању су:

* 0пстати на тржишту и настојати повећати обим услуга у свим видовима уз превазилажење негативних утицаја економске кризе
* Пружити што квалитетније услуге корисницима у циљу стицања што већег и оптималнијег прихода
* Инвестициона улагања ( Хотел „Свети Стефан, ресторан, Базени, Терапеутски блок, и др. ) вршити само уколико су неопходна и препознатљива по резултатима обезбјеђивања финансијких ефеката у години у којој је извршена.
* Наставити стварати што боље предуслове да се садашњи стандард радника побољша и обезбједи најнижа плата у висини од 600 КМ уз прилагођавање политике сталном повећању исте да би се могло остварити просјечна плата у 2012 години по раднику од 800 КМ мјесечно ( а све у складу са резултатима рада
* Наставити техничко – технолошко и кадровско оспособљавање

**2.ЦИЉЕВИ И ЗАДАЦИ ЗА РАЗВОЈ И ПОСЛОВАЊЕ**

1. На основу израђеног идејно – урбанистичког рјешења завршетка комплекса бање „Дворови“ и процјене материјалног улагања, заједно са оснивачем ( Општина Бијељина ) наставити проналажење стратешког партнера који ће инвестирати у Бању у облику локализације или заједничког улагања, ( Закон о јавном приватном партнерству Сл.Гласник Р.С. 59/09 ) и тиме створити већу вриједност и боље услове за пословање.
2. Наставити тражити стратешког партнера за кориштење испитане бушотине ДВ-1 за развој стакленичке производне здраве хране или производњу електричне енергије за коју ћемо радити студију.
3. Наставити тражити партнера за реализацију већ израђеног пројекта за флаширање љековите воде за флаширање воде за пиће ( израђени су пројекти за флаширање, односно студија изводљивости и инвестициони пројекат ).
4. Не одустајати од могућности да Установа по законским нормама прерасте у акционарско друштво, а све у смислу понуде акција или обвезница које би допринеле обезбеђивању свјежег капитала који би се инвестирао у Бањи.

**3.НАЧИН СТИЦАЊА ДОХОТКА**

**Медицински сектор**

За пружање услуга медицинске рехабилитације и бањског лијечења урадити следеће:

1. Потписати адекватан Уговор са Фондом Здравственог осигурања Р.С. за пружање услуга амбулантне медицинске рехабилитације за осигураонике са подручја Општине Бијељина
2. Потписати Уговор са Фондом здравственог осигурања Р.С. за пружање медицинске рехабилитације у стационарном облику или такозвани наставак болничког лијечења за пацијенте Опште Болнице Бијељина са могућношћу обезбјеђења 40 кревета што по броју становника и правилима припада Установи.
3. Потписивање Уговора за бањско лијечење инвалида са Министарством за рад и борачко инвалидску заштиту.
4. Потписати Уговор са Фондом здравственог осигурања Брчко Дистрикта
5. Потписати уговор са удружењем пензионера Р.С.
6. Потписати Уговор са удружењем РВИ Брчко Дистрикта
7. Потписати Уговор са борачком организацијом Брчко Дистрикта
8. Потписати Уговор са удружењем цивилних жртава рата Р.С.
9. Потписати Уговор са Фондом солидарности Добој
10. Унапређење пословних односа и наставак дугогодишње сарадње у пружању бањских услуга у виду опоравка радника са досадашњим корисницима: Рудник и термоелектрана Угљевик, Телеком Р.С. ЕДП „Електробијељина“, Скупштина Општине Бијељина и свим осталим заинтересованим предузећима са подручја Општине и регије

**Туристичко – угоститељки сектор**

1. Пружити услуге у току љетње туристичке сезоне за 100.000 посјетилаца, на базенима и остварити 20.000 ноћења у хотелу „Свети Стефан“
2. Пружити услуге у угоститељском смислу у објектима Бање организујући: свадбе, крштења, семинаре, презентације, симпозијуме...
3. Организовати и пружити услуге у спортско – рекреативном смислу и то: организовати спортске кампове, спортска такмичења, радничко – спортске игре, школу пливања, школу тениса, турнире у одбојци на пијеску, турнире у шаху, а такође и културно забавне манифестације ( смотра фолклора, љето на базеним БН ТВ и слично )
4. Појачати сарадњу са туристичким агенцијама и стимуласати их за довођење што више гостију школске популације на једнодневне излете, вишедневни боравак ( екскурзије, школе у природи ), организоване групе пензионера, а такође и што више спортских екипа ( припреме, кампови, радничко спортске игре ).

**ЗАКЉУЧАК**

Ако се успију потписати планирани уговори са наведеним корисницима наших услуга, Установа би имала једну сигурност у обезбјеђивању материјалних средстава за успјешно пословање. Тако би приход од туристичко – угоститељског дијела био кориштен за квалитетно текуће одржавање, стимулисање рада и ситне инвестиције.

Рад Установе што се тиче угоститељско – туристичког дијела своди се на сезонски ( љетњи ) карактер. То је присутно из много разлога ( мањак смјештајног капацитета, недостајући објекти, незавршени постојећи и сл. ) тако да је пословање што се тиче техничких услова доста тешко.

Велики утицај, огроман фактор за рад у љетњој сезони доприносе временски услови, температура, број сунчаних дана.

Протекла љетња туристичка сезона је била једна од најлошијих од како раде отворени базени, тако да је број гостију на базенима једва прешао 60 % од планираних, што се и те како осјетило на пословање у току године и наредном периоду до следеће сезоне.

Додатно један од највећих фактора у пословању односно стицању дохотка ( туризам, угоститељство, здравство ) што је народ све сиромашнији, нема материјалних средстава за основне животне потребе, тако да му није до туризма и угоститељства па чак и сопствену здравствену заштиту занемарује. Многи привредни субјекти не раде радници немају Здравствено осигурање тако да испада да наше услуге користе само они који имају новац, а таквих је све мање.

Туризам је грана привреде којој се окрећу све земље у свијету па нема никаквог разлога да се једној бањи са толиком традицијом у срцу Семберије, не пружи минимална подршка Друштвено политичке заједнице, у смислу завршетка одавно започетих инвестиција градњу нових, власничко – организационом трансформацијом, привлачењем страног и домаћег капитала за што квалитетније услуге, за сезону од 12 мјесеци годишње и коначно за бољи живот свих нас.

Испитивањем бушотине ДВ-1, коришћењем бушотине С-1 и концесионим уговором на право експлоатације у наредних 30 година бања је направила велики корак у смислу тражења стратешког партнера за заједничко улагање и развој бање.

Израдом бизнис плана развоја, идејних пројеката, пројеката нове инфраструктуре процјеном имовине надамо се да ћемо веома брзо наћи заједнички циљ са потенцијалним инвеститором са којима преговарамо на основу Закона о страним улагањима и Закона о Јавном приватном партнерству, а добијањем концесије коју су стално апострофирали партнери у преговорима, значајно смо створили још повољније услове за перспективнију заједничку сарадњу на изградњи и будућем функционисању Бање „Дворови“ као привредног субјекта.

Бања „Дворови“ има перспективе у домаћем, али и ширем окружењу, али нема још увијек третман који јој по праву припада па је за очекивати да се исти промјени с циљем остварења већег профита, а самим тим и квалитетнијег пословања што би допринјело развоју несељеног мјеста ( око 8.000 становника ), а самим тим и цјелокупне Општине у привредном, афирмативном, спортско – туристичком и културном смислу.

С поштовањем !

Директор

Светислав Лопандић

Дворови, март 2012 године